Missatge: Ho he pensat quan llegia aquest article del filòleg mallorquí Gabriel Bibiloni. Sóc un entusiasta d'aquest menjar, símbol nacional dels Països Catalans —tant si en el nom hi preval l'oli com si hi preval la tomat(ig)a— i sopar quasi diari de molta de la nostra gent que mai no n'arriba a estar embafada.I és que això ho menjam a tots els racons dels PPCC, no? Encara que rebi diferents noms, com pa amb oli, pa amb tomàquet, etc. Mentre que a Espanya i a d'altres llocs no en mengen mai. Es fa al vostre poble? Com l'anomenau?
Emocions: joy

Resposta: A vore. A la gran majoria del País Valencià, el pa amb tomaca/tomata no és tradició (que no vol dir que no se'n faça avui, perque avui es fa de tot per tot). A la gran majoria de Catalunya el pa sempre es frega amb tomaca/tomàquet. No sé com està la cosa en la zona de transició (ja sabeu, Ebre i tal), ni si en alguna zona perifèrica d'ambdós països (Pirineus en un cas, Vinalopó en un altre, etc.) es trenca la norma. Però les excepcions l'únic que fan és confirmar eixa norma. Així que no val dir que tant se val el toc d'oli com el toc de tomaca quan són ben diferents ( de fet, el d'oli és veu bastant arreu de la península). Proposta desestimada! Continueu buscant.
Emocions: anticipation, distrust